lia C. PLINII HIST. NAT. LIB. XX. 



est. Ferunt , eos qui quotidie id edunt, paralysi non 

 periclitari , nec lienis doloribus. Radix ejus vitiligines 

 albas tollit , si trita in sole fricentur. Splenicis prodest 

 in vino potus radicis cortex duabus drachmis , dempto 

 balinearum usu. Feruntque xxxv diebus per urinam et 

 alvum totum lienem emitti. Bibitur in lumborum dolo- 

 ribus, ac paralysi. Dentium dolores sedat tritum ex aceto 

 semen decoctum , vel manducata radix. Infunditur et 

 aurium dolori decoctum oleo. Ulcra quae phagedaenas 

 vocant, folia et radix recens cum nielle sanant. Sic et 

 strumas discutit radix : parotidas , vermiculosque cocta 

 in aqua. Jocineris quoque malis medetur. Dant et ad 

 taenias in aceto et melle. Oris exulcerationes in aceto 

 decocta tollit : stomacho inutile esse inter auctores 

 convenit. 



De ligustico, sive panace, tv. 



LX. Ligusticum (aliqui panacem vocant) stomacho 

 utile est. Item convulsionibus et inflationibus. Sunt et 

 qui cunilam bubulam appellaverint , ut diximus, falso. 



